**பல்லவி**

நற்கருணை நாதனே

சற்குருவே அருள்வாய் ஒருமை

**அனுபல்லவி**

யாவருமே ஓர் குலமாய்

பாரினிலே வாழ்ந்திடவே - நற்கருணை

**சரணம்**

1.கோதுமை கதிர் மணி போல்

தீதிலா குணநலன்கள்

தோதுவாய் சேர்ந்திடவே

தூயனே அருள் மழை பொழிவாய் (2) - நற்கருணை

2.திராட்சை கனி ரசமே

தெய்வீக பானமதாம்

பொருளினில் மாறுதல் போல்

புவிக்கொரு புதுயுகம் நல்கிடுவாய் - நற்கருணை

3.தீயினில் பாகெனவே

தினமுன தன்பாலே

தாய்மனம் போலுருகி

தாரணி செழித்தோங்கிடவே - நற்கருணை

- - - - - - - - - - - - - - - - - - - - - - -